b'\n_START_ARTICLE_\nAfera pagal Anton\xc4\xaf Zimer\xc4\xaf\n_START_SECTION_\nSantrauka\n_START_PARAGRAPH_\nAntonis Zimeris \xe2\x80\x93 \xc5\xbeinomas aferistas, kurio ie\xc5\xa1ko ne tik policija, bet ir rus\xc5\xb3 mafija. Sklando gandai, kad po paskutinio nusikaltimo jis pasidar\xc4\x97 plastin\xc4\x99 operacij\xc4\x85 ir niekas ne\xc5\xbeino, kaip jis dabar atrodo. Vienintelis kelias, galintis atvesti policij\xc4\x85 iki Zimerio \xe2\x80\x93 jo draug\xc4\x97 Kjara._NEWLINE_Traukinyje ji susipa\xc5\xbe\xc4\xafsta su vert\xc4\x97ju Fransua. \xc5\xa0iam asmeninis gyvenimas ir santykiai su moterimis visai nesiseka, tod\xc4\x97l kai \xc5\xbeavi moteris ima rodyti jam d\xc4\x97mes\xc4\xaf, Fransua pameta d\xc4\x97l jos galv\xc4\x85._NEWLINE_Jiedu kartu \xc4\xafsikuria vie\xc5\xa1butyje Kanuose ir netrukus Fransua pradeda persekioti nusikalt\xc4\x97liai. Jis m\xc4\x97gina ie\xc5\xa1koti pagalbos policijoje, ta\xc4\x8diau \xc5\xa1i taip pat nori j\xc4\xaf suimti. Pama\xc5\xbeu Fransua ima suvokti, kad jis yra laikomas visai kitu asmeniu._NEWLINE_Tai ir yra Zimerio bei Kjaros afera \xe2\x80\x93 nukreipti d\xc4\x97mes\xc4\xaf \xc4\xaf niekuo d\xc4\x97t\xc4\x85 \xc5\xbemog\xc5\xb3, kad patys gal\xc4\x97t\xc5\xb3 saugiai pasisl\xc4\x97pti.\n_START_SECTION_\nApdovanojimai\n_START_PARAGRAPH_\n2006 metais filmas buvo nominuotas Cezario apdovanojimui kaip geriausias debiutinis met\xc5\xb3 filmas.\n_START_SECTION_\nPerdirbinys\n_START_PARAGRAPH_\n2010 m. JAV buvo sukurtas \xc5\xa1io filmo pedirbinys Turistas su Angelina Jolie ir Johnny Depp.'